Σαλάτα του Καίσαρα σε γιορτινή εκδοχή
Η διάσημη σαλάτα του Καίσαρα φοράει τα καλά της και εμφανίζεται σε μια πλούσια, επίσημη εκδοχή για το γιορτινό τραπέζι.
300 γρ. ψίχα κολοκύθας, σε μικρά κυβάκια ελάχιστο ελαιόλαδο, 15 γρ. αγελαδινό βούτυρο, 100 γρ. κάστανα, βρασμένα και καθαρισμένα (υπάρχουν και έτοιμα, συσκευασμένα σε βάκιουμ), 350 γρ. ανάμεικτα τρυφερά σαλατικά (μαρούλια κάθε είδους, λόλα, αντίδια κ.ά.),  χοντροκομμένα, 150 γρ. φύλλα από φρέσκα ανάμεικτα  μυρωδικά (φύλλα μουστάρδας, καυκαλήθρες, δυόσμος, βασιλικός κ.ά.),  χοντροκομμένα, 80 γρ. νιώτικο κεφαλοτύρι σε λεπτές «φλούδες» (με το ειδικό εργαλείο ξεφλουδίσματος λαχανικών), 3/4 φλιτζ. τσαγιού σπόροι ροδιού, 90 γρ. φέτες καπνιστού αλλαντικού της αρεσκείας μας (πάπια, προσούτο κ.ά.), 60 γρ. φουντουκόψιχα, καβουρδισμένη, αλάτι, φρεσκοτριμμένο πιπέρι, 2 κρόκοι από σφιχτοβρασμένα αυγά, 3 αντζούγιες, ψιλοκομμένες, 30 γρ. μουστάρδα, 30 ml ξίδι από κόκκινο κρασί, 140 ml ελαιόλαδο, 40 ml χυμός λεμονιού, 60 γρ. νιώτικο κεφαλοτύρι, φρεσκοτριμμένο πιπέρι
Για την σαλάτα του Καίσαρα σε γιορτινή εκδοχή ξεκινάμε και προθερμαίνουμε τον φούρνο στους στους 180°C.Απλώνουμε τους κύβους κολοκύθας σε ένα ταψάκι στρωμένο με λαδόκολλα, τους ραντίζουμε με λίγο ελαιόλαδο, αλατίζουμε και ψήνουμε για 20 λεπτά.Παράλληλα, σε ένα τηγάνι ζεσταίνουμε το βούτυρο σε δυνατή φωτιά και σοτάρουμε τα κάστανα για 4-5 λεπτά, μέχρι να ροδίσουν.Αποσύρουμε και τα αφήνουμε κατά μέρος.Σε φαρδιά σαλατιέρα ανακατεύουμε τις  πρασινάδες με τα φύλλα μυρωδικών.Προσθέτουμε την κολοκύθα, τα κάστανα, το τυρί,  το ρόδι, το αλλαντικό και τα φουντούκια και ανακατεύουμε.Προχωράμε στην σάλτσα και χτυπάμε στον πολυκόφτη τους κρόκους, τις αντζούγιες, τη μουστάρδα και το ξίδι  μέχρι να γίνουν μια λεία πάστα.Χωρίς να σταματήσουμε τη λειτουργία της συσκευής, προσθέτουμε σε αργή ροή το ελαιόλαδο, μέχρι  να φτιάξουμε μια αφράτη και πυκνόρρευστη σάλτσα, σαν μαγιονέζα.Τέλος, ρίχνουμε τον χυμό, το τυρί και πιπέρι και ανακατεύουμε.Περιχύνουμε τη σαλάτα, ανακατεύουμε και σερβίρουμε.
Κάστανα,Κολοκύθα,Λαχανικά